Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 981

4. Élettelen környezet – környezeti ártalmak Szakiskolai előkészítés 9. Cél: Rendezetté tenni és bővíteni a természeti környezetről és az egészségügyről meglévő ismereteket. Alkalmassá tenni a környezetről szóló információk egyéni képességhez mérten történő megértésére. Megérteni saját teste, szervezete jelzéseit. Igényét kialakítani, és szokásává tenni a környezettel való törődést és az egészséges életmódot. Feladat: Az ismeretek bővítése a természeti környezetről, összefüggésben az ember és környezete viszonyával. Az emberi testről, betegségmegelőzésről, életmódról, baleset, betegség estén szükséges tennivalókról meglévő ismeretek bővítése. Konkrét ismeretek elsajátítása a lehetséges, aktív környezetvédelemhez. Felkészítés a fiatal felnőttek életére, az ehhez tartozó lelki és testi jelenségek, a szexuális ismeretek igényhez mérten történő biztosítása. A természet erőinek és az ember lehetőségeinek megismerése. Elvárt teljesítmény: Egyéni szintjéhez mérten legyenek önálló egészségügyi ismeretei, azokat szükség esetén tudja alkalmazni, ha szükséges tudjon segítséget kérni. Vegye észre teste betegségre utaló jelzéseit, forduljon orvoshoz, vagy kérjenek segítséget. Ismerje a nemek közti különbségeket, vonzalmait illő módon fejezze ki. Legyen igénye az egészséges életmódra, a környezetével való törődésre. Legyen fogalma az ember környezet alakító tevékenységéről, a környezetvédelemről. Értékelés: Tanév végén érdemjeggyel, félévente szöveges tájékoztatás, P.A.C. mérőeszközös méréssel.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes